เมื่อสองอาทิิตย์ก่อนผมมีอาการชาครึ่งซีกซ้ายรู้สึกมากสุดที่เท้าเดิมมีความดันสูงอยู่แล้ว 150/100 เลยไปหาทำ mri พบว่าเส้นเลือดในสมองแตกมีเลือดออกในสมอง บอกว่าอาการไม่เยอะขนาดต้องผ่าตัดและสาเหตุที่ขาชาเพราะเลือดที่ออกในสมอง สามารถหายเองได้ ได้ให้ยาลดความดันมากับวิตามิน กินมาเรื่อยๆตอนนี้ความดันอยู่ที่ 133/90 แต่อาการชายังเหมือนเดิมอยากสอบถามว่ามันสามารถหายเองได้หรือป่าวแล้วใช้เวลานานแค่ไหน ตอนนี้มีอาการหูวิ้งเพิ่มขึ้นมาด้วย นัดดูอาการอีกที่ต้นเดือนหน้าครับ
สวัสดีค่ะ อาการชาครึ่งซีกซ้ายจากเลือดออกในสมองนั้น เป็นภาวะที่เกิดได้ และมักจะค่อยๆดีขึ้นได้เอง แต่อาจจะไม่ได้กลับมาเป็นปกติได้ 100% ในทุกคนโดยอาการจะมาแบบใดบ้างนั้น ขึ้นกับว่าเส้นเลือดบริเวณใดที่มีการแตก อาการส่วนใหญ่เช่นกล้ามเนื้ออ่อนแรง หน้าเบี้ยว พูดไม่ชัด ชาครึ่งซีก ได้ยินเสียงผิดปกติในหูได้ หากเป็นเส้นประสาทที่มาเลี้ยงหูส่วนใหญ่อาการมักจะค่อยๆทุเลาภายใน 3-6 เดือนหลังได้รับการรักษา แต่บางกรณีก็อาจจะอยู่นานกว่านั้น หรือไม่ได้หายไป เพียงแต่ต้องสังเกตอาการว่าไม่ได้เป็นมากขึ้น หรือมีอาการชาตำแหน่งใหม่ มีกล้ามเนื้ออ่อนแรงร่วมด้วย หากมีอาการใดๆเปลี่ยนแปลงไป ให้รีบกลับไปพบแพทย์